Здравейте и от мен. Трамвайните перони умишлено са добавени като отделни обекти. По този начин може да се отбележи дали има навес, електронно табло, пейка и други екстри. На позицията за спиране (public_transport=stop_position) не би следвало да има такива данни.

Имената ги добавих, понеже до преди няколко месеца StreetComplete караше картографите да въвеждат имена и за пероните. Към момента StreetComplete не го прави и на теория няма проблем да се махнат имената. Даже би било хубаво, защото при преименуване на спирка ще се преименува само един обект. Единствено би следвало да остане ref и да се добави network, за да може да се прави връзка между обектите, което направих току-що (https://www.openstreetmap.org/changeset/152305956).